Publius Rutilius Rufus

Publius Rutilius Rufus (natus circa annum 158 a.C.n., mortuus 78 a.C.n. Smyrnae) vir publicus Romanus fuit.

 Cursus honorum 
Rutilius annis 134 - 132 a.C.n. tribunus militum apud Scipionem Aemilianum fuit. Circa annum 118 praeturam adeptus est atque 115 primo - tum frustra - consulatum petebat. Tum Marcus Aemilius Scaurus electus estMarcus Tullius Cicero, de oratore II 280. Anno 113 a.C.n. legatus in Cretam insulam missus est. Annis 109 - 107 legatus Quinti Caecilii Metelli Numidici  Bello Iugurthino interfuitGaius Sallustius Crispus, Bellum Iugurthinum 50,1; 52-53. Anno 105 a.C.n. una cum Gnaeo Mallio Maximo consul electus est et post cladem die 6 Octobris apud Arausionem a Cimbris et Teutonibus acceptam milites Romanos arte gladiatorum instruebatValerius Maximus II 3,2. Anno 94 legatus proconsulis Asiae Quinti Mucii Scaevolae fuit. Anno 92 a.C.n. a publicanis provinciae accusatus est et a iudicio equitum iniquo, urgente MarioCassius Dio, fragmenta XCIII,  repetundarum ad exsilium damnatus estTitus Livius, periochae LXX; Velleius Paterculus, Historia Romana II 13,2. Primo Mytilenen, deinde Smyrnam in exilium iit, urbem in eadem provincia, quam diripuisse accusatus erat. Deinde Romam reverti pertinacissime recusabatLucius Annaeus Seneca, Epistulae morales XXIV 4. 

Smyrnae Cicero eum anno 78 paulo ante mortem convenitMarcus Tullius Cicero, Brutus 85. Sermonem cum eo habitum Cicero fontem fuisse declaravit librorum "de re publica"; Rutilium enim sibi rettulisse de colloquio memorabili a Scipione cum amicis habito, cui ipse tunc adulescentulus 50 fere annis antea (i. e. anno 129 a.C.n.) interfuisset, cuius tres dies Cicero suis sex libris repetere finxit.Cicero, De re publica 1.13.

 Philosophus et iuris peritus 
Discipulus Panaetii fuitMarcus Tullius Cicero, Brutus 114; de officiis III 10 atque doctrinam Stoicismi tenebat ac inter personas Ciceronis librorum "De re publica"  inductus est. Res gestas Romanas composuit, hodie deperditas, in quibus multa de vita sua rettulisse dicitur. Praeterea, ut qui iuris peritus habebatur,  responsa dare solebatMarcus Tullius Cicero, Brutus 114.

 Bibliographia 

Rutilius 34 in Paulys Real-Enzyklopädie der classischen Altertumswissenschaft

 Notae 

Rufus, Publius
Categoria:Senatores
Categoria:Praetores
Categoria:Populares (Roma antiqua)
Categoria:Historici Romani antiqui